als_Latn dik_Latn tur_Latn
Përforcimi i besimit të ndërsjellë dhe përkushtimi në stabilitet dhe në vlerat evropiane do të jenë temat kyçe në takimin e presidentëve të vendeve të Evropës Juglindore të përfshira me procesin “Bërdo-Brioni”, që do të mbahet të shtunën në Slloveni, kumtoi sot Kabineti i kryetarit slloven Borut Pahor.
Siç lajmëroi Hina, deri tani në samit është konfirmuar pjesëmarrja e presidentëve të Maqedonisë, Gjorge Ivanov, të Shqipërisë, Bujar Nishani, të Kosovës, Hashim Thaçi, të Kroacisë, Kolinda Grabar-Kitaroviq, të Malit të Zi, Fili Vujanoviq, si dhe anëtarët e Presidencës së Bosnjë e Hercegovinës, Dragan Çoviq, Mlladen Ivaniq dhe Bakir Izetbegoviq.
Krahas presidentëve të këtyre vendeve të Evropës Juglindore, pritet në takim të marrë pjesë edhe presidenti gjerman Frank-Valter Shtajmajer.
Procesin “Bërdo-Brioni” e kanë inicuar Sllovenia dhe Kroacia me idenë për përforcimin e bashkëpunimit mes shteteve të Ballkanit Perëndimor.
als_Latn als_Latn als_Latn als_Latn